Wang Yanping naskiĝis en Harbino, konata kiel la "muzika urbego de la mondo". En 1973 ŝi ekstudis en la Pekina Akademio pri Danco. Post diplomiĝo en 1979, ŝi laboris en la akademia baleta grupo kaj la Nacia Baletgrupo de Ĉinio, kaj iris al Usono por plustudi. En 1999, en Panjiayuan-merkato de Pekino, ŝi hazarde vidis jadan pendaĵon kun la vorto "囍" (duobla ĝojo) sur ĝi, kiu forte allogis ŝin. Ŝi diris: "Mi ne ŝatas jadon, sed mi ŝategas ĉi tiun vorton -- la du kunmetitaj ĝojoj, ĉu ne ŝajnas duopan dancon? Ĝi estas la plej simetria kaj bela ĉina vorto!"
#000000
De tiam, ŝi kolektas objektojn kun la elemento de "囍", kaj tio daŭras jam pli ol 20 jarojn.
#000001
Baleto donis al Wang Yanping profundan artan atingon. Kvankam ŝi ne plu estas profesia dancisto, tamen, laŭ ŝia opinio, kolektado estas alia daŭrigo de ŝia arta vivo. Ĉiufoje, kiam ŝi iras al iu urbo, la unua afero, kiun ŝi faras, estas viziti bazaron pri antikvaĵoj, pulbazaron kaj antikvaĵbutikojn kaj atente serĉi kolektindajn aĵojn.
#000002
Dum pli ol 20 jaroj, se ekzistas objekto kun la vorto "duobla ĝojo", ĝi do estas kolektobjekto de Wang Yanping. Jadaĵo, porcelanaĵo, arĝentaĵo, bronzaĵo, feraĵo, bambuaĵo, lignaĵo, teksaĵo, brodaĵo, presaĵo... ŝi kolektis milojn da pecoj, okazigis ekspoziciojn en Pekino kaj Ŝanhajo, kaj publikigis du librojn pri "duobla ĝojo". Plie, ŝi ankaŭ estis invitita viziti Moskvon por eksponadi la kolektaĵojn. La abundaj eksponaĵoj de "囍" transiris tempon kaj spacon, prezentante harmonian kaj belan "duhoman dancon" sub malsamaj kulturaj fonoj.
#000003
La ĉefaj kolektaĵoj de Wang Yanping estas iloj por la ordinara vivo el popolaj domoj, sed ili estas la enkorpiĝo de diversaj ĉinaj estetikoj, montrante prosperon kaj feston kun intimeco kaj amo, kiuj eble restas aŭ jam forpasis.
#000004
Kio estas "duobla ĝojo"? Laŭ la evoluado de ĉinaj vortoj, unue aperis la vorto "喜" (ĝojo), poste la vorto "囍" (duobla ĝojo), la lasta estas derivaĵo de la antaŭa. En Qianlong-periodo (1736-1795) de Qing-dinastio (1616-1911), la vorto "duobla ĝojo" iĝis populara inter la publiko, precipe inter la popolo. Hodiaŭ, en nupto de centra Ĉinio ankoraŭ estas bezonataj gluado de la vorto "囍" kaj manĝado de "囍", simbola dolĉaĵo.
#000005
Wang Yanping diris, ke la vorto "duobla ĝojo" signifas geedziĝon kaj transdonon de generacio al generacio. Tiu koncepto temas pri daŭrigo de familio kaj anoncas benon kaj esperon. "Mi estas bonŝanca, ĉar mi kolektas la plej feliĉan tempon de ni ĉiuj."
#000006